bg ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk kk en kk kk kk kk kk kk kk kk kk kk kk kk kk kk kk kk kk kk ru uk kk kk bg kk kk kk bg kk kk kk ru ja kk ru bg kk de kk kk
Жайылымды көлдете суару жұмысы жүзеге аспақшы
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Күні: 31.05.2018, 80 рет оқылды
Таяуда  облыс бойынша 7 туризм орталықтарының қызметкерлері арасындағы жарыста ауданымыздың балалар-жасөспірімдер туризм және экология орталығының құрама командасы бақ сынады. Нәтижесінде «Жеке қашықтан» Ерлан Неғметов үздік атанса, команда «Үздік көрсетілім»  бойынша  II орын, «Тағамдар»  байқауынан  I орын, «Кросс-жорық»-тан  I орын, «Өткелдер» байқауынан  II орын, «Туристік тұрмыс»  бойынша I орын, жалпы командалық есепте II орыннан көрініп, медальдарға ие болды. Команда мүшелері Лунара Сабырғалиева, Нүркен Тұяқов, Асқар Есекеев, Мерлан Хамиев, Ерлан Неғметов, Саясат Тастенов бар өнерлерін ортаға салып, сайысқа белсене қатысты.
«Өкініші өзекті өртеп өткен, Әр жүректе – бір боздақ ерте кеткен»
Күні: 31.05.2018, 64 рет оқылды
Бүгін  31-мамыр – саяси қуғын-сүргін және ашаршылық құрбандарын еске алу күніне орай аудандық мәдениет үйінің фойесінде БҚО тарихи-өлкетану  музейінің Жәнібек аудандық  музей бөлімінің ұйымдастыруымен, М.Ықсанов атындағы Жәнібек колледжінің, аудандық орталықтандырылған кітапхананың қолдауымен «Өкініші өзекті өртеп өткен, Әр жүректе – бір боздақ ерте кеткен» тақырыбында мәдени шара оздырылыды. Фойеге жиналған халық алдымен  аудандық орталықтандырылған кітапхананың «Нәубет жылдар жадымызда» тақырыбында жасақтаған кітаптар көрмесімен танысты. Өткен ғасырдың отызыншы  жылдарындағы аштық, 1937-1938 жылдардағы қанқұйлы репрессияның тарихта  өшпейтін ізін аша отырып, қоғамның өткенінен сабақ алуды мақсат тұтқан шара басталмас бұрын  саяси қуғын-сүргін құрбандарына арналған бейнеролик көрсетілді. Жиналған қауым бір минут үнсіздікпен, құрбандарды еске алды. Шара барысында жүргізушілер тарихымыздағы дамыл-дамыл еске алу керек, еске алған сайын ертеңді ескертетін ақиқаттан көптеген деректер келтіріп, біраз мағлұматты  тыңдарманға жеткізді. Алғашқы сөз аудандық ардагерлер кеңесінің  төрағасы Амангелді Уәлиевке берілді. Ол нәубет жылдардағы шығынға тоқталып,жас ұрпақты бүгінгі бейбіт өмірдің бағасын білуге шақырды.Сондай-ақ, БҚО тарихи-өлкетану  музейінің Жәнібек аудандық  музей бөлімінің меңгерушісі Меңдігүл Фазыловаға, Ғ.Сарыбаев атындағы ЖББОМ-ға  Ғаппар Ерғалиевтің «Өнегелі өмір» атты су жаңа кітабын тарту етті. Кеш аудандық мәдениет үйінің қызметкері Ақнұр Азаматованың Смағұл Елубайдың «Қазақ көші.Қазақ қырылған қаралы кезең»  атты өлеңін мәнерлеп оқыса, колледждің Темірхан Медетбек, Күнсұлу Жұмаева, Мәдина Құттығұлова, Айымгүл Сағынәлиева, Толқын Елеусін, Бақытжан Әміров, Мақсат Рахымов, Қарлығаш Өктешова, Айша Исмағұлова,Рауан Болатов сынды бір топ студенттері  нәубет құрбандарына арнап өлең шумақтарын кезекпен өрді. Алаш қозғалысының 100 жылдығына  орай Ақтөбе облыстық мәдениет, архивтер және құжаттама басқармасы, Ақтөбе облыстық тарихи-өлкетану музейі ұйымдастырған «Алаш қозғалысы: Тарихы,зерттелуі және жаңа ізденістер» атты республикалық ғылыми-теориялық конференциясына «Ақобада асылдың тұяғы бар» атты зерттеу мақаласымен қатысқан Қазақстан Республикасы Журналистер одағының мүшесі Меңдігүл Ғарифоллақызы ресми деректер келтіре, қанқұйлы шараның жалыны Жәнібек ауданын да шарпып өткеніне тоқталды. Жәнібек аудандық атқару комитетінің бюро мүшесі, аудандық қаржы басқармасының басшысы сынды лауазымды қызметтер атқарған,қызмет барысында  Гурьев, қазіргі Атырау облысында  жауапты жұмыстар атқарып жүріп, «халық жауы» деген жазықсыз жаламен атылып кеткен жерлесіміз Нариман Бектеновтің әкесі Меңдіғали Бектенов және сол заманның құрбаны болған ақобалық Орынтай Қазиев туралы әсерлі сыр шертті. Шара соңында ауданымыздың саңлақ әншісі Данабек Үмбетәлі, колледж студенті Айнұр Ғаниева ән шырқап кештің көркін қыздырды. Тарихта қалған бұл дүрбелең – мың миллион  бейбақтар құрбан болған  өткелсіз өткеніміздің құрдымы.Зобалаң дәуірдің  зардаптары да Қазақстанға түсті. Талай батырларымыз бен ұлт  қайраткерлері халқын  бостандық  таңына жеткізуді армандап, сол жолда жанын пида етті. Біз осы қиындық  атаулыны бір ғана күшпен жеңдік, ол – тату-тәтті тірлігіміз бен бірлігіміз.
Құрбандар рухына тағзым етілді
Күні: 31.05.2018, 44 рет оқылды
Бүгін Жәнібек ауданының орталығындағы саяси-қуғын сүргін және ашаршылық құрбандары ескерткіші жанында жазықсыз жапа шеккендерді еске алу шарасы оздырылып, оған бөлімдер мен мекемелердің, білім беру және мәдениет саласының басшы-қызметкерлері, еңбек ардагерлері қатысты. Сол бір қанқұйлы жылдардың жазықсыз құрбаны болған азаматтарға ұрпақ тағзымы ретінде аудан әкімінің орынбасары Біржан Меңешов пен аудандық ардагерлер кеңесінің төрағасы Амангелді Уәлиев жаппай саяси қуғын-сүргін және ашаршылық құрбандарының ескерткіш-белгісіне гүл себетін қойды. Құрбандар рухы бір минут үнсіздікпен еске алынды. Біржан Нұрланұлы «Кеңес дәуіріндегі қуғын-сүргін мен ашаршылықтың тарихи шындығы» тақырыбында баяндама оқыды. Т.Жароков атындағы ЖББОМ-ның 5-сынып оқушысы Айна Меңдіханова Шаяхмет Оразбекұлының «Нәубет» атты өлеңін мәнерлеп оқыды. Аудандық мұсылмандар мешітінің бас имамы Есенболат қажы Абдуғалиев саяси қуғын-сүргін және ашаршылық құрбандарының рухына арнап құран оқығаннан кейін, жиналған қауымға шелпек таратылды. Аудандық  кітапхананың оқырмандарды қамту бөлімінің басшысы Алмагүл Жұмалиева «Нәубет жылдар жадымызда» тақырыбындағы кітап көрмесіне шолу жасады.
«Қазақстан Республикасындағы гендерлік теңдіктің қалыптасуы мен дамуының ерекшеліктері»
Күні: 30.05.2018, 46 рет оқылды
Бүгін аудан әкімдігінде БҚО  ішкі саясат басқармасының қолдауымен, «Жайық дауысы» қоғамдық бірлестігінің ұйымдастыруымен «Қазақстан Республикасындағы гендерлік теңдіктің қалыптасуы мен дамуының ерекшеліктері» тақырыбы бойынша семинар-тренингі өтті. Басқосуға «Жайық дауысы» қоғамдық бірлестігінің төрайымы,Қазақстанның  іскер әйелдер  қауымдастығының мүшесі Қадиша Мұқанова бастаған делегация өкілдері, «Нұр Отан» партиясы аудандық филиалы төрағасының бірінші орынбасары, аудан әкімі жанындағы әйелдер істері және  отбасылық  демографиялық саясат жөніндегі  комиссия мүшелері, «Жәнібек әйелдері» әйелдер қоғамдық бірлестігінің, «Аналар кеңесінің» мүшелері,  үкіметтік емес ұйымдар, құқық қорғау қызметкерлері, психологтар қатысты. Семинар-тренингті аудан әкімінің орынбасары Біржан Меңешов ашып,жүргізіп отырды. Ол кіріспе сөзінде гендерлік теңдік туралы тоқталып өтті. -Ауданымызда гендерлік саясат пен теңдіктің сақталуына, қоғамдағы  әйел адамдардың  құқықтары мен тұрмыстық зомбылықтарды болдырмау, алдын алу мақсатында  комиссия жұмысын жасап келеді.Құрамына құқық қорғау,үкіметтік емес ұйым өкілдері, мемлекеттік орган басшылары кіретін аудандық комиссия  өзінің жұмыс жоспарына сай  отырыстарын ұйымдастырып, күн тәртібінде  қаралған мәселелер бойынша  орындалуын  жүйелі бақылап отырады. Мемлекеттік қызметтегі  әйелдердің үлесі 42%, 9 ауылдық округтің 3-уіне  әйел адамдар басшылық жасап отырса, 134 мекеме  және ұйымның 50-ін  басшысы әйел адам өкілдері, 12 депутаттың 2-уі нәзік жандылар дей келе, Біржан Нұрланұлы семинардың мақсатын  түсіндірді. Жиын барысында бес мәселе қаралды. Бірінші мәселеде «Қазақстан Республикасындағы гендерлік теңдіктің қалыптасуының және дамуының ерекшеліктері» бойынша «Жайық дауысы» қоғамдық бірлестігінің төрайымы,Қазақстанның  іскер әйелдер  қауымдастығының мүшесі Қадиша Мұқанова сөз алды. Қадиша Халыққызы  өмір бойы зорлық-зомбылық көрген әйелдердің жағдайын, Орал қаласында 2013 жылы ашылған «Дағдарыс» орталығы хақында айта келе, шынайы өмірде болып жатқан қатыгездіктерден мысалдар келтірді. Ал осы «Дағдарыс» орталығының директоры, Қазақстанның іскер әйелдер  қауымдастығының мүшесі Ганди Шамкелова да баяндама оқып, тақырып төңірегінде терең қаузады. Үшінші мәселеге қойылған  «БҚО әйелдерге  қатысты зорлық-зомбылықты болдырмау» тақырыбында баяндама оқыған облыстық ішкі істер департаментінің полиция майоры  Шынар Қапашева да көптеген мысалдар келтіріп, тақырып төңірегінде ой өрбітті. Қазақстанның іскер әйелдер қауымдастығының мүшесі, сарапшы,қаржыгер Ғалия Сатыбалдинаның «Цифрлық Қазақстан» мемлекеттік бағдарламасы туралы» тақырыбындағы баяндамасы да тыңдармандардың қызығушылығын тудырды. Семинарға қатысушылар өздерінің тарапынан туындаған сұрақтарын қойып, пікірлерін ортаға салды. Жиынды Біржан Нұрланұлы қорытындылады. Ә.Сірәлі
Тұрғындармен түсінік жұмыстарын жүргізді
Күні: 30.05.2018, 76 рет оқылды
Бүгін Жәнібек ауданының әкімдігінде  ҚР ҰҚК БҚО бойынша департаменті Жәнібек аудандық бөлімі қызметкерлерінің ұйымдастыруымен Жәнібек ауданының шекарашысы, капитан Мақсат Құнанбаев пен аудандық ішкі істер бөлімі көші-қон полиция тобының инспекторы, полиция аға лейтенанты Жандос Махсотов аудан орталығы тұрғындарымен кездесу өткізді. Онда Мақсат Маратұлы ҚР ҰҚК-нің Шекара қызметі мемлекеттік шекараны күзету мен қорғау, мемлекетіміздің тәуелсіздігі мен аумақтық бүтіндігіне қатысты қауіпті анықтау және оның алдын алу мақсатында өзіне жүктелген міндетті шешу үшін шекара аймағындағы тұрғындардың көмегі аса қажет екендігін, шекара режимін бақылауды ҚР ҰҚК Шекара қызметі мен ҚР Ішкі істер министрлігі жүзеге асыратынын, ҚР азаматтарының шекаралық аймаққа кіруі жеке басын куәландыратын құжаттар бойынша жүзеге асырылатынын, шетелдіктердің және азаматтығы жоқ адамдардың шекаралық аймаққа кіруі жеке басын куәландыратын құжаттар және ҚР Үкіметі айқындайтын тәртіппен ҚР Ішкі істер министрлігі беретін шекаралық аймаққа кіруге арналған рұқсаттамалар бойынша жүзеге асырылатынын айтып өтті. Шекарашы биылғы жартыжылдықтың қорытындысы бойынша жергілікті тұрғындардың ҚР Мемлекеттік шекарасын күзетудегі заң талаптары мен міндеттерін білмеудің салдарынан мемлекеттік шекараны және оның түрлі режимдерін бұзған азаматтар жөнінде нақты мысалдар келтірді. Көші-қон полиция тобының инспекторы Жандос Карлұлы шетел азаматтары ҚР аумағында болған кезде олардың төлқұжаты, рұқсат қағазы болуы керектігін, ол бір айға берілетінін, кейін оны ұзартуға болатынын және тағы да басқа мәселелер бойынша жиналғандарға кеңінен түсінік беріп, заң талаптары бұзылған жағдайда ҚР «Әкімшілік құқықбұзушылық туралы» кодексіне сәйкес айыппұл салынатынын жеткізді. Жергілікті тұрғындармен осындай кездесулер Борсы, Қамысты, Жақсыбай және Талов ауылдық округтерінде де оздырылды.
Күні: 30.05.2018, 48 рет оқылды
Бүгін  1 маусым – Халықаралық балаларды қорғау күніне орай педагогикалық-психологиялық түзеу  кабинетінің оқушыларына арналған «Біз бақытты баламыз!» атты мерекелік шара оздырылды. Мерекелік шара «Дәмила» кафесінде өтіп, балаларға тәттілер дайындалды. Кеште ата-аналарымен бірге келген  балалар өнерлерін көрсетіп, қызықты ойындар ойнап, көңіл көтерді. Кешке арнайы келген «Нұр Отан» партиясы Жәнібек аудандық филиалы төрағасының бірінші орынбасары Біржан Қуанәлиев балаларды мерекелерімен құттықтап, Елбасының даму мүмкіндігі шектеулі балаларға жасалып жатқан қамқорлығын да тілге тиек етті. Кабинет меңгерушісі Светлана Насенова өз кезегінде келген ата-аналар мен қонақтарға қош келдің айтып, шараның мақсатына тоқталды. Сондай-ақ, ол 2017-2018 оқу жылдары 52 оқушы тәрбиеленіп, 5 оқушы түзеліп, мектептегі өз сыныбына қосылғанын жеткізді. Светлана Бақтығалиқызы тәрбиеленушілердің жетістіктеріне тоқталып, әр жеңістің артында кабинеттегі мамандардың еңбегі тұрғанын баса айтты.     Жиналған қауым кабинеттің өнерлі тәрбиеленушісі Айман Қалығалиеваның «Отан», Гүлсезім Арыстанғалиева «Мерекем», Исатай Ғаллемов «Балапан» әндерін әуелетсе, Ерсұлтан Қадырболатов синтезаторда «Попурри» орындап, Алина Сейітжан «Павлин», бір топ оқушылар «Радуга», «Батырлар» билерін тарту етті. Балалар «Кім жылдам?», «Ойлан тап» ойындарына белсене қатысты. Кеш соңында  кабинеттің саз-ырғақ маманы Жаңабіл Құрманғазыұлы «Сәби бақыты» әнін орындап, оқушылар флешмоб билеп берді. Әрқашан күн сөнбесін!Балалар бақытты болсын!
Киіктерді қорғау мәселесі сөз болды
Күні: 30.05.2018, 74 рет оқылды
Борсы ауылындағы Ғ.Қараш атындағы мектепте ҚР орман шаруашылығы және жануарлар әлемін қорғау комитеті, «Қазақстан биоалуантүрлілікті сақтау ассоциациясы» мүшелерімен кездесу оздырылды.  Кездесу барысында ҚР орман шаруашылығы және жануарлар әлемін қорғау комитетінің инспекторы Мирболат Жылқыбаев ақбөкендерді қорғау шаралары туралы баяндаса, «Алтын Дала» табиғатты қорғау бастамасының координаторы Альберт Салемгереев елдегі ақбөкендердің санын анықтау мақсатында авиаесеп, кішкентай құралайларды сырғалау жұмыстарының жүргізілгендігі туралы мәлім етті. Мектеп мұғалімдері мен оқушылар меймандарға ақбөкендер жайлы өздерін толғандырып жүрген сұрақтар қойды.
Күні: 30.05.2018, 78 рет оқылды
Астана қаласында 2018 жылы 27 маусымда өтетін республикалық чемпионатқа іріктеу мақсатында Орал қаласында аударыспақ, теңге ілу, көкпар, жамбы ату сияқты ұлттық ат спорты ойындарынан облыстық жарыс оздырылып, оған Ақжайық, Бөрлі, Жаңақала, Жәнібек, Зеленов, Шыңғырлау аудандары және Орал қаласынан командалар қатысқан болатын-ды. Айтулы жарыста аударыспақтан 60 келі салмақта Бейбіт Аронов 1-ші, Мирас Берікбаев 2-ші, 70 келі салмақта Мақсот Ғалым 1-ші, Асыланбек Төлегенов 3-ші, 80 келі салмақта Нұрберген Аманғалиев 1-ші және 90 келі салмақта Ертай Жұмабаев 1-ші орындарды иемденді. Сондай-ақ теңге ілуден Әлижан Мамаев 3-ші орынға тұрақтады. Жүлделі орындарға ие болған жеңімпаздар республикалық чемпионатқа жолдама алды. Жарайсыңдар, тақымы мықты, білекті де жүректі шабандоздар!
Бәрі де жастар үшін
Күні: 30.05.2018, 98 рет оқылды
Кеше Жәнібек ауылының жастар шағын ауданында жастар ресурстық орталығының ұйымдастыруымен «street workout» алаңында  жерлестеріміз көптеп жиналды. Шара барысында аудандық мәдениет үйінің қызметкері Әлішер Кенжеғалиев Елбасы саясатын, соның ішінде, бұқаралық спортты қолдау жолында, дене шынықтырумен және спортпен айналысу бойынша Қазақстан халқына жолдаған «Сенің жаңа қырың» челленджіне қолдау білдіру мақсатында, аудан жастарының белсенділік танытуда екенін тілге тиек етті. Содан соң Орал қаласынан арнайы шақырылған «street workout» клубының мүшелері Қайрат Албидаков пен Нариман Коляков аталмыш спорт кешенінде спорттық жаттығулардан көріністер көрсетіп, шараға қатысқан мешіт қызметкерлері мен ауыл жастарына спорттың осы түрінен мол ақпарат берді. Сондай-ақ, Жәнібек ауданы бойынша қылмыстық атқару жүйесінің  пробация қызметінің инспекторлары  Нұрлыбек Қуанышқалиев пен Данияр Кенжагалиев және пробация қызметі есебінің тіркеуінде тұрған азаматтар да  осы спорт түріне деген қызығушылықтарын байқатты. Жиналған аудан жастары таңқаларлық әсерде болып, өз өнерлерін ортаға салды.
Күні: 30.05.2018, 192 рет оқылды
Жәнібек аудандық орталықтандырылған кітапханада дөңгелек үстел оздырылып, оған кітапханашылар мен оқырмандар қатысты. Дөңгелек үстел басында «Нұр Отан» партиясы аудандық филиалы төрағасының бірінші орынбасары Біржан Қуаналиев «Президенттің бес әлеуметтік бастамасы» атты халыққа үндеуінің жай-жапсары мен маңызын баяндаса, аудандық жастармен жұмыс жөніндегі ресурстық орталықтың басшысы Сағынбек Стамов Елбасының «Болашаққа бағдар: рухани жаңғыру» бағдарламалық мақаласынан туындайтын жайттарға сәйкес ауданда атқарылып жатқан жұмыстарды мәлім етті. Сұрақ-жауап түрінде өткізілген дөңгелек үстелге жиналғандар белсене қатысты.
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті